**Žánre písomnej formy internej časti maturitnej skúšky zo slovenského jazyka a literatúry**

**Rozprávanie:**
- rozprávací slohový postup
- umelecký štýl
- zobrazuje nielen udalosť, ale zachytáva aj prostredie, charaktery osôb, motívy konania a reč postáv
- v rozprávaní môžu byť prvky opisu, úvahy aj krátkeho výkladu
- kompozícia môže byť chronologická aj retrospektívna
- rozprávanie nesmie byť nudné a zdĺhavé
- pri rozprávaní dodržujte tento postup: otváranie príbehu, zápletka, jej stupňovanie, rozuzlenie aj s nečakaným záverom (pointou, ktorá môže byť vtipná, dojemná, poučná), využívajte autorskú reč aj reč postáv ( priama reč)
- rozprávať môžeme v 3. osobe alebo v 1. osobe minulého času
- prevažujú oznamovacie vety, ale v reči postáv aj zvolacie, opytovacie, jednočlenné vety striedajte s dvojčlennými, jednoduché so súvetiam
- text by sa mal členiť na pásmo rozprávača a pásmo postáv
- ak si niečo myslíte, to nie je v úvodzovkách, iba priama reč je v úvodzovkách
 **Úvaha:**
- prejavuje sa v nej myslenie, zrelosť autora, jeho pohľad na svet, vzdelanie a skúsenosti
- úvaha nezhromažďuje ani nerozoberá fakty, ale posudzuje známe javy z nového zorného uhla
- dôležitý je osobný postoj
- prevláda v ňom výkladový slohový postup
- využívajte hodnotiace prídavné mená: jedinečný, absurdný, neúprosný
- hodnotiace slovesá: oceniť, zaujať
- slovná zásoba využíva popri neutrálnych slovách aj expresívne, archaizmy, historizmy, neologizmy, frazeologizmy
- rečnícka otázka je základom úvahy
- úvaha je subjektívny žáner, preto používa 1. osobu sg. a výrazy typu: ja si myslím, podľa mojej mienky, môj názor je...
- kompozícia závisí od počtu myšlienkových celkov, ale úvod a záver musia byť
- urob si osnovu, aby si tému rozvíjal a neopakoval sa
- v úvahe môžeš voľne citovať, bez uvedenia zdroja, autora citátu, ale nedávaj to do úvodzoviek
- to, čo si myslíš, nie je v úvodzovkách
- úvaha má byť originálna

**Výklad:**
- je to útvar výkladového slohového postupu
- využíva prvky náučného štýlu
- pre školský výklad sa odporúča využívať populárno-náučný štýl, ktorý môže využívať publicistické a beletristické prvky, namiesto presnej citácie môžeme parafrázovať
- výklad predovšetkým objasňuje doterajšie i nové poznatky
- základom jazyka sú odborné termíny
- prevládajú oznamovacie vety, zložené súvetia
- využívajú sa pasívne tvary: bolo uvedené
- kompozičné členenie: úvod, jadro, záver, v úvode vychádzame zo známych faktov,
- jadro obsahuje samotné vysvetlenie, v závere zhrnieme poznatky
- používame 1. os. pl. alebo 3. osobu sg.

**Diskusný  príspevok:**
- je to subjektívno-objektívny žáner, vlastné hodnotenie problémov, ale uplatňuješ  poznatky o danej téme
- využíva znaky odborného aj rečníckeho štýlu
- využíva  argumenty a citáty s cieľom presvedčiť poslucháčov
- členenie textu: oslovenie, úvod, jadro, záver, poďakovanie
- je to žáner rečníckeho štýlu
- využíva prvky výkladu i úvahy, z toho vyplývajú aj štylistické prostriedky (odborné slová i rečnícke otázky)
- objektívne fakty viažuce sa k téme vysvetľujeme subjektívne, preto používame 1. osobu sg. alebo 1. osobu pl.
- na začiatku nadviažeme na predrečníka aj keď je imaginárny, buď s ním súhlasíme, alebo nie
 **Charakteristika osoby:**
- môže byť priama/nepriama, vonkajšia/vnútorná, objektívna/subjektívna
- pri charakteristike osoby sledujeme tieto povahové črty: temperament, vzťah k ľuďom, vzťah k sebe, záujmy a schopnosti, vzťah k práci a povinnostiam, ďalšie vlastnosti
- z jazykových prostriedkov sa vyskytujú hlavne prídavné mená, podstatné mená, dejové slovesá, časté sú tiež synonymá(budete mať Synonymický slovník), antonymá, citovo zafarbené slová
- charakteristika má byť komplexná, vlastnosti zachytávame z viacerých uhlov pohľadu, teda kladné i záporné

**Beletrizovaný životopis**:
- využíva umelecký štýl a opisný slohový postup s prvkami rozprávania
- je založený na príbehovosti, vyvolať zvedavosť, ako sa to skončí
- je založený na faktografickosti ( umelecké zakomponovanie najdôležitejších faktov – minimálne piatich, napr. narodenie, rodinné zázemie, štúdium, záľuby, schopnosti, ambície a pod. )
- časová postupnosť musí byť zachovaná
- využitie umeleckých prostriedkov
- originalita

**Slávnostný prejav:**
- je to žáner rečníckeho štýlu, patrí k príležitostným žánrom
- znakom rečníckeho štýlu je adresnosť, preto nezabúdame na oslovenie
- znakom rečníckeho štýlu je názornosť, dosahuje sa používaním frazeologických jednotiek, citátov, príkladov, faktografických údajov
- znakom rečníckeho štýlu je verejnosť, preto sa vyhýbame málo zrozumiteľným termínom, vulgarizmom
- uprednostňujeme kratšie vety pred dlhými súvetiami
- znakom rečníckeho štýlu je sugestívnosť, dosahujeme ju využívaním umeleckého štýlu ( metafory, hyperboly, slovné opakovacie figúry, expresívne slová )
- kompozícia rečníckeho štýlu pozostáva z úvodu, jadra a záveru, pričom najprepracovanejší má byť úvod a záver, na konci nezabudni na poďakovanie
- subjektívnosť, originálnosť
 **Umelecký opis:**
- využívame opisný slohový postup
- využívame umelecký štýl, metafory, personifikáciu, metonymiu
- umelecký opis je súčasťou literárnych diel, napr. v naturizme,
- umelecký opis je dynamický, preto využívame dejové slovesá
- umelecký opis je v istom zmysle aj náladový, môžeme ním vyvolať dojem strachu, hrôzy, šťastia

|  |
| --- |
| **Slohový postup –**spôsob, akým sa usporadúvajú, členia alebo spájajú jednotlivé zložky textu |
| **slohový postup** | **znaky a jazykové prostriedky** | **slohové útvary (žánre)** |
| **informačný**- základ tvoria údaje: kto? čo?kedy? kde? ako? prečo? | - jednoduchá kompozičná a syntaktická stavba- zhustené a úsporné vyjadrovanie- vety na seba málo nadväzujú, pôsobia ako samostatné, obsahovo aj formálne uzavreté celky- presné údaje, vlastné mená, číslovky – objektívnosť- texty môžu byť formalizované(tabuľky, predtlače)- najčastejšie sa uplatňuje v útvaroch administratívneho a publicistického štýlu | Správa, oznámenie, prehľady, zoznamy, rôzne útvary bežnej komunikácie |
| **rozprávací**- zachytáva udalosti v časovej a príčinnej následnosti | - prevažujú dejové slovesá, najmä slovesá pohybu v minulom čase alebo v historickom prézente- text sa oživuje priamou rečou postáv- prevažuje subjektívny prístup autora- uplatňuje sa najmä v útvaroch umeleckého a publicistického štýlu a v hovorovom štýle | rôzne epické žánre (poviedka novela, román a pod.), rozprávanie, fejtón, súkromný list |
| **opisný**- zachytenie znakov a vlastností vecí (osôb, predmetov, činností) | - prevažujú jednoduché vety s viacnásobnými alebo širšie rozvitými členmi- majú charakter enumerácie (výpočtu)- miera subjektivity autora závisí od druhu opisu – objektivita v opisoch v odbornom štýle → subjektivita v prípade umeleckého štýlu- uplatňuje sa v útvaroch umeleckého, náučného, publicistického štýlu | opis, návod, životopis, posudok, charakteristika, cestopis, reportáž |
| **výkladový a úvahový**- analýza a vysvetlenie podstaty javov (príčinných a dôsledkových vzťahov) | - myšlienky sa radia induktívne alebo deduktívne- prevažujú zložené súvetia- využitie odborných termínov- argumentácia – uvádzanie faktov, dôkazov- presnosť, objektívnosť- odborný text môže byť doplnený tabuľkami, grafmi, obrázkami | výklad, odborný referát, prednáška |
| - úvaha – prináša subjektívny pohľad autora na známy (spoločenský, etický, filozofický) problém- konfrontuje subjektívne a objektívne hodnotenie- využitie v útvaroch náučného, publicistického (úvaha aj v žánroch umeleckého štýlu) | úvaha, esej, úvodník, komentár |

|  |  |  |
| --- | --- | --- |
| **Funkčný jazykový****štýl** | **Znaky a jazykové****prostriedky** | **Slohové útvary****(žánre)** |
| **Hovorový štýl**- štýl súkromného styku, bežnej komunikácie-subjektívny jazykový štýl | - ústnosť, konverzačnosť, situačnosť- časté využívanie mimojazykovýchprostriedkov- tendencia k stručnosti- „nedbalá“ výslovnosť- uvoľnenie vetnej stavby, časté vetné nepravidelnosti- množstvo parazitických slov (tzv. floskuly)- expresívne slová, univerbizované slová | Napr. bežné dialógy, súkromné listy, maily, súkromné telefonické rozhovory, sms-ky |
| **Umelecký štýl**- štýl jazykových prejavov, ktoréplnia najmä estetickú funkciu | - pestrosť, obraznosť a expresívnosť vyjadrovania- využitie bohatstva slovnej zásoby- pestrosť vetnej stavby- najčastejšie slohové postupy: rozprávací, opisný a iné | Lyrické, epické, dramatické žánre -veršované aj neveršované |
| **Administratívny štýl**- úradný, kancelársky štýl- štýl verejného styku- objektívny jazykový štýl | - neutrálne, cudzie slová, skratky, značky- štandardizovaný obsah a forma (napr. rôzne tlačivá), heslovitosť- polovetné konštrukcie – častý výskyt trpných príčastí, prechodníkových a pasívnych konštrukcií- obsahovo zhustené vety- dominantný slohový postup: informačný | Zápisnica, zmluva, potvrdenka, žiadosť, životopis, rôzne súpisy, zoznamy, inventáre, osvedčenia, vysvedčenia |
| **Náučný štýl**- odborný, vedecký štýl- používaný v oblasti vedy- objektívny jazykový štýl | - presnosť, pojmovosť, objektívnosť - prevažujú podstatné mená nad slovesami- pomerne dlhé vety, zložené súvetia(podľa toho, či ide o vedecko-náučný alebo populárno-náučný štýl)- dominantné slohové postupy: výkladový, informačný, príp. opisný  | Učebnice, encyklopédie, článok, prednáška, referát |
| **Publicistický štýl**- novinársky, žurnalistický štýl- dominuje spravodajská funkcia- uplatňuje sa v masmédiách | - písomnosť/ústnosť (printové/elektronické médiá)- informatívnosť – výskyt faktografických prvkov (čísla, názvy)- kompozičná pestrosť – tlač využíva osobitné kompozičné prostriedky (titulok, typografická úprava textu, písmo); v rozhlase a televízii je štýl úspornejší, heslovitejší (text doplnený zvukom a obrazom) | Spravodajské, analytické, beletristické žánre – napr. správa, komentár, reportáž, hybridné (zmiešané) žánre |
| **Rečnícky štýl**- hovorené prejavy- blízky hovorovému, náučnému, publicistickémuštýlu – podľa funkcie, situácie, cieľa, adresáta  | - ústnosť- prehľadnosť kompozície a štylizácie- využitie mimojazykových prostriedkov (práca s hlasom, mimika, gestá a pod.)- využitie rôznych slohových postupov | Agitačno-propagačné prejavy (politická reč, súdna reč); náučné (prednáška, referát); príležitostné (prejav, príhovor) |